open-index/open-wikipedia-markdown huggingface dataset:
The Pinkprint

Το ***ρόζ αποτύπωμα*** (αγγλικά: ***The Pinkprint***) είναι το τρίτο album από την ράπερ Nicki Minaj με καταγωγή από το Τρινιντάντ και Τομπάγκο, το οποίο κυκλοφόρησε στις 12 Δεκεμβρίου του 2014, από τις δισκογραφικές Young Money, Cash Money και Republic Records. Η MInaj παρήγαγε αποκλειστικά το album μαζί με τους  Birdman, Lil Wayne and Ronald Williams, και με την βοήθεια πολλών άλλων παραγωγών. Καθώς ήθελε να ξεφύγει από τα  dance-pop  στοιχεία του 2ου album της, *Pink Friday: Roman Reloaded* (το οποίο κυκλοφόρησε το 2012), η Minaj ήθελε να κάνε ένα καινούργιο δίσκο εμπνευσμένο από τα παραδοσιακά  hip hop ξεκινήματα της.
μικρογραφία|Λογότυπο
Το single της με τίτλο "Η νύχτα είναι ακόμα νέα" (The Night is Still Young) κυκλοφόρησε επισήμως στο Ηνωμένο Βασίλειο στις 12 Απριλίου του 2015 και αργότερα στις ΗΠΑ στις 28  Απριλίου, ως το 6ο single της από το album 

## Track listing
; Σημειώσεις

## Προσωπικό
Το προσωπικό βρέθηκε από την υπηρεσία AllMusic
; Παραγωγοί

; Τεχνικοί

; Διάφοροι
* Joshua Berkman&nbsp;– A&R
* Michael Brady&nbsp;– A&R
* Safaree "SB" Samuels&nbsp;– A&R

## Charts

## Πιστοποιήσεις

## Ιστορικό κυκλοφορίας

## Παραπομπές


Κατηγορία:Άλμπουμ του 2014
Κατηγορία:Republic Records
Νικόλαος Μανούσης

Ο **Νικόλαος Δημ. Μανούσης** (1891 - 1971) ήταν Έλληνας δικηγόρος και πολιτικός. Υπηρέτησε ως βουλευτής Σερρών και ως υπουργός.

## Βιογραφία
Γεννήθηκε το 1891 στην Προύσα και σπούδασε αρχικά θεολογία στη Θεολογική Σχολή της Χάλκης και νομικά στο Πανεπιστήμιο των Αθηνών. Άρχισε να ασκεί το δικηγορικό επάγγελμα το 1924 στην Αθήνα. Εξελέγη βουλευτής (πληρεξούσιος) Σερρών αρχικά το 1923, μετά στην Δ΄ Εθνοσυνέλευση, το 1926 με το Κόμμα Ελευθεροφρόνων και επανεξελέγη στις εκλογές του 1932 και του 1933 με το Κόμμα Φιλελευθέρων. Με το ίδιο κόμμα εξελέγη και στις εκλογές του 1936 και μετά με τον Ελληνικό Συναγερμό το 1952.

Στην κυβέρνηση Σοφούλη στις 26 Νοεμβρίου 1945 διορίστηκε υπουργός Εργασίας και υπηρέτησε ως τις 4 Απριλίου 1946.
Ήταν παντρεμένος με τη Φωτεινή Ηλία ή Λεάκη.

Έγραψε το έργο "Η σύγχρονη διεθνής κοινωνική πολιτική" (1958) και τιμήθηκε με έπαινο από την Ακαδημία Αθηνών.
Απεβίωσε σε ηλικία 80 ετών, το 1971.

## Παραπομπές


Κατηγορία:Έλληνες υπουργοί Εργασίας
Κατηγορία:Βουλευτές Σερρών
Κατηγορία:Βουλευτές εκλεγμένοι με το Κόμμα των Ελευθεροφρόνων
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με το κόμμα των Φιλελευθέρων
Λάζαρος Λαμέρας

Ο **Λάζαρος Λαμέρας** (Αθήνα, 1913 - Αθήνα, 24 Σεπτεμβρίου 1998) ήταν Έλληνας γλύπτης και καθηγητής του Πολυτεχνείου. 

## Βιογραφία
Καταγόταν από τα Υστέρνια της Τήνου και προερχόταν από οικογένεια με παράδοση στη μαρμαρογλυπτική. Σπούδασε στην ΑΣΚΤ από το 1932 ως το 1938 στο πλευρό των δασκάλων Θωμά Θωμόπουλου και Κωνσταντίνου Δημητριάδη. Ενώ ήταν ακόμη σπουδαστής έλαβε μέρος σε διάφορες εκθέσεις, με τα έργα του να αναδεικνύονται. Το 1948 βραβεύτηκε για το μνημείο για τους πεσόντες στο Αιγάλεω και το 1957 με το πρώτο βραβείο γλυπτικής από το Δήμο Αθηναίων. Ως καθηγητής δίδαξε στην έδρα της Πλαστικής στο Πολυτεχνείο. Έργα του παρουσιάστηκαν εκτός από την Ελλάδα και στο εξωτερικό, όπως στην Ιαπωνία και τη Γαλλία. Εκτός από ηρώα και μνημεία (όπως το βραβευμένο του Μνημείο για τον Άγνωστο Πολιτικό Κρατούμενο), φιλοτέχνησε διάφορες προτομές, όπως του Μαγκλιβέρα, όπως και έργα για παιδιά και για τυφλούς. Πέθανε το 1998 στην Αθήνα. Το 2010 το Ίδρυμα Θεοχαράκη οργάνωσε αναδρομική έκθεση με έργα του.

## Παραπομπές


## Βιβλιογραφία
* Ανώνυμος, «Ο γλύπτης Λαμέρας θα παρουσιάση σειρά έργων του στην “Μπιεννάλε” της Βιέννης [sic] το 1960», *Εικόνες*, 3 Αυγούστου 1959, σ. 41-43

* *Αφή-Τέχνη-Παιδί. Λάζαρος Λαμέρας*, Εθνική Πινακοθήκη-Μουσείο Αλεξάνδρου Σούτζου, Αθήνα, Δεκέμβριος 1979
* Ιωάννης Γαλανόπουλος, *Ο Γλύπτης Λάζαρος Λαμέρας (1911-1998) : αναθεώρηση και επανεκτίμηση της ζωής και του έργου του*, Εθνικό και Καποδιστριακό Πανεπιστήμιο Αθηνών. Φιλοσοφική Σχολή. Τμήμα Ιστορίας και Αρχαιολογίας, Αθήνα 2009
* Τώνια Γιαννουδάκη, *Εθνική Γλυπτοθήκη. Μόνιμη συλλογή*, Εθνική Πινακοθήκη-Μουσείο Αλεξάνδρου Σούτζου, Αθήνα 2006
* Αντωνία Γιαννουδάκη, *Εθνική Πινακοθήκη και Μουσείο Αλεξάνδρου Σούτζου, Ίδρυμα Ευριπίδη Κουτλίδη. Η συλλογή νεοελληνικής γλυπτικής και η ιστορία της 1900-2006* (διδακτορική διατριβή), Αριστοτέλειο Πανεπιστήμιο Θεσσαλονίκης, Τμήμα Ιστορίας και Αρχαιολογίας, Τομέας Ιστορίας της Τέχνης, Θεσσαλονίκη 2009 (http://www.didaktorika.gr/eadd/handle/10442/28421) (4/8/2015)
* *Λάζαρος Λαμέρας*, galerie Titanium, Αθήνα, Απρίλιος 1995
* *Λάζαρος Λαμέρας. Αφηγήσεις του μοντερνισμού στην Ελλάδα*, κείμενα Κώστας Ιωαννίδης, Γιάννης Γαλανόπουλος, Ίδρυμα Τηνιακού Πολιτισμού, 27 Ιουλίου-23 Οκτωβρίου 2008, Τήνος 2008
* *Λεξικό Ελλήνων Καλλιτεχνών. Ζωγράφοι - Γλύπτες - Χαράκτες, 16<sup>ος</sup>-20ός αιώνας*, επιστημονική επιμέλεια Ευγένιος Δ. Ματθιόπουλος, τόμ. 1, Μέλισσα, Αθήνα 1997-2000
* Στέλιος Λυδάκης, *Οι έλληνες γλύπτες*. *Η νεοελληνική γλυπτική. Ιστορία-τυπολογία-λεξικό γλυπτών*, τόμ. 5, Μέλισσα, Αθήνα 1981
* Στέλιος Λυδάκης, *Η νεοελληνική γλυπτική. Ιστορία, τυπολογία*, Μέλισσα, Αθήνα, 2011
* Ηλίας Μυκονιάτης, *Νεοελληνική γλυπτική*, στη σειρά *Ελληνική τέχνη*, Εκδοτική Αθηνών, Αθήνα 1996
* Μιλτιάδης Μ. Παπανικολάου, *Ιστορία της τέχνης στην Ελλάδα. Ζωγραφική και γλυπτική του 20ού αιώνα*, εκδόσεις Αδάμ, 1999
* Χρύσανθος Χρήστου – Μυρτώ Κουμβακάλη-Αναστασιάδη, *Νεοελληνική γλυπτική 1800-1940*, έκδοση Εμπορικής Τραπέζης της Ελλάδος, Αθήνα 1982

## Εξωτερικοί σύνδεσμοι
* Λάζαρος Λαμέρας στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες γλύπτες
Χαϊρανιντίλ Σουλτάνα

Η **Χαϊραντινίλ Σουλτάν** (Οθ. Τούρκικα:هايرانيديل سلطان) (Τούρκικα: *Hayranidil Sultan*, 2 Νοεμβρίου 1846 - 26 Νοεμβρίου 1898) ήταν η τέταρτη σύζυγος του σουλτάνου Αμπντούλ Αζίζ της Οθωμανικής Αυτοκρατορίας και μητέρα του τελευταίου Χαλίφη του Ισλάμ, Αμπντούλ Μετζίτ Β΄.

Ο πλήρης τίτλος ήταν: ***Devletlu İsmetlu Hayranidil Sultan Aliyyetü'ş-Şân Hazretleri***

[thumb|Πορτραίτο του γιου της Χαϊρανιντίλ Σουλτάν, [Αμπντούλ Μετζίτ Β΄ στο μουσείο Τοπ Καπί Σαράι.|200px|left]]

## Βιογραφία
Η Χαϊραντινίλ Σουλτάν γεννήθηκε στις 2 Νοεμβρίου 1846 στο Καρς, στην Οθωμανική Αυτοκρατορία. Στις 21 Σεπτεμβρίου 1866 παντρεύτηκε τον Οθωμανό Σουλτάνο Αμπντούλ Αζίζ. Ο γάμος πραγματοποιήθηκε στο παλάτι Ντολμαμπαχτσέ. 

Η Χαϊραντινίλ Σουλτάν πέθανε στις 26 Νοεμβρίου 1898 σε ηλικία 52 ετών στο Ορτάκιοϊ στην Κωνσταντινούπολη.

## Παιδιά
*Ναζιμέ Σουλτάν (1866-1947)
*Αμπντούλ Μετζίτ Β΄ (1868-1944)
## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback).
* Yavuz Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover).

Κατηγορία:Σουλτάνες της Οθωμανικής Αυτοκρατορίας
Καντινεφέντι

**Καντινεφέντι** (, οθωμανικά τουρκικά: قادين افندی) ήταν τίτλος που δινόταν στις αγαπημένες επίσημες συζύγους των Σουλτάνων της Οθωμανικής Αυτοκρατορίας και μεταφράζεται ως "Βασίλισσα". Ο Σουλτάνος μπορούσε να έχει μέχρι τέσσερις και μερικές φορές πέντε και οκτώ γυναίκες με το βασιλικό αξίωμα της Καντινεφέντι και απεριόριστο αριθμό Ικμπάλ, δηλαδή συζύγους με τον βαθμό της Χανιμεφέντι. Ο τίτλος Καντινεφέντι ήταν μία αντικατάσταση των πρώτων τίτλων, Χατούν και Χασεκί Σουλτάν.

## Βαθμοί
# Μπας-Καντίν ή Μπας-Καντινεφέντι - Πρώτη ή επικεφαλής αυτοκρατορική σύζυγος 
# Ικιντσί-Καντίν ή Ικιντσί-Καντινεφέντι - Δεύτερη αυτοκρατορική σύζυγος
# Ουτσουντζού-Καντίν ή Ουτσουντζού-Καντινεφέντι - Τρίτη αυτοκρατορική σύζυγος
# Ντορντουντζού-Καντίν ή Ντορντουντζού-Καντινεφέντι - Τέταρτη αυτοκρατορική σύζυγος
# Μπεσιντζί-Καντίν ή Μπεσιντζί-Καντινεφέντι - Πέμπτη αυτοκρατορική σύζυγος

## Λίστα Μπας-Καντίν

## Παραπομπές


Κατηγορία:Οθωμανικοί τίτλοι
Ζουριέκ ΦΚ

Η **Ζουριέκ ΦΚ** (μαλτέζικα: Żurrieq FC) είναι μαλτέζικη ποδοσφαιρική ομάδα από την πόλη Ζουριέκ. Ιδρύθηκε το 1949. Έχει κατακτήσει μία φορά το κύπελλο Μάλτας, την περίοδο 1984-85.

## Τίτλοι-διακρίσεις
* Τάτσα Μαλτία (κύπελλο):
** Κυπελλούχος (1): 1984-85

## Ευρωπαϊκές συμμετοχές

## Παραπομπές


## Εξωτερικοί σύνδεσμοι

*[Προφίλ στην ιστοσελίδα της [Μαλτέζικη Ποδοσφαιρική Ομοσπονδία|Μαλτέζικης Ποδοσφαιρικής Ομοσπονδίας] ]
*Προφίλ ομάδας στο soccerway.com
*Προφίλ ομάδας στο uefa.com

Κατηγορία:Ιδρύσεις ποδοσφαιρικών ομάδων το 1949
Κατηγορία:Ποδοσφαιρικές ομάδες Μάλτας
Ζουρί

Η **Ζουρί** είναι μία από τις πιο παλιές πόλεις της Μάλτας. Τον Μάρτιο του 2014 είχε πληθυσμό 11.823 κατοίκους. Βρίσκεται στο νοτιοδυτικό μέρος της Μάλτας.

## Παραπομπές


## Εξωτερικοί σύνδεσμοι

*stcatherineband.org.mt 
*Zurrieq.com
*Banda Queen Victoria
*Zurrieq Half Marathon

Κατηγορία:Πόλεις της Μάλτας
Γκζίρα

Η **Γκζίρα** είναι μια πόλη στην κεντρική Μάλτα. Το Μάρτιο του 2014 είχε πληθυσμό 8029 κατοίκους. Η λέξη *Gżira* σημαίνει «νησί» στη Μαλτεζική γλώσσα και η πόλη ονομάστηκε έτσι από τα νησιά Manoel που βρίσκονται δίπλα από την πόλη.

## Παραπομπές


## Εξωτερικοί σύνδεσμοι

*Gżira Local Council
*Stella Maris College Scout Group
*Chamber College

Κατηγορία:Πόλεις της Μάλτας
Κόρμι ΦΚ

Η **Κόρμι ΦΚ** (μαλτέζικα: Qormi F.C.) είναι μια μαλτέζικη ποδοσφαιρική ομάδα από την πόλη Κόρμι. Ιδρύθηκε το 1961. Έχει συμμετάσχει σε τρεις τελικούς κυπέλλου Μάλτας, αποτυγχάνοντας να κατακτήσει το τρόπαιο και τις τρεις φορές. Την περίοδο 2009-10 έχασε στον τελικό από τη Βαλέτα ΦΚ με 2-1. Τις περιόδους 2011-12 και 2012-13 αντιμετώπισε στον τελικό την Χιμπέρνιανς ΦΚ χάνοντας και τις δύο φορές με σκορ 3-1.

## Παραπομπές


## Εξωτερικοί σύνδεσμοι

*[Προφίλ στην ιστοσελίδα της [Μαλτέζικη Ποδοσφαιρική Ομοσπονδία|Μαλτέζικης Ποδοσφαιρικής Ομοσπονδίας] ] 
*Προφίλ ομάδας στο soccerway.com
*Προφίλ ομάδας στο uefa.com

Κατηγορία:Ποδοσφαιρικές ομάδες Μάλτας
Κατηγορία:Ιδρύσεις ποδοσφαιρικών ομάδων το 1961
Όρμι

Η **Όρμι** (Qormi - ) είναι μια πόλη στη δυτική Μάλτα. Το Μάρτιο του 2014 είχε πληθυσμό 16.779 κατοίκους. Έχει δύο ενορίες, την ενορία Αγίου Γεωργίου και την ενορία Αγίου Σεβαστιανού. 

## Παραπομπές


## Εξωτερικοί σύνδεσμοι

* Qormi Local Council
* Qormi Hockey Club 
* Kumitat Festi Esterni Qormi
* The Feasts in Qormi 
* Anici Band Club Official Website
* The St. Sebastian Youth Commission
* LINK Youth Group 
* Demm Gorgjan web site

Κατηγορία:Πόλεις της Μάλτας
Κοσπίκουα

Η **Κοσπίκουα** (**Cospicua** - Μαλτέζικη ονομασία **Bormla**) είναι μια πόλη στη νοτιοανατολική Μάλτα. Το Μάρτιο του 2014 είχε πληθυσμό 5.395 κατοίκους.

## Παραπομπές


## Εξωτερικοί σύνδεσμοι
* 
* Bir Mula Heritage - A historical house and museum in Cospicua
* Kottoner 98FM - A community radio station broadcasting from Cospicua
* - Bormla: A Struggling Community by JosAnn Cutajar, Ph.D.

Κατηγορία:Πόλεις της Μάλτας
Σενγκλέα Αθλέτικς ΦΚ

Η **Σενγκλέα Αθλέτικς ΦΚ** (μαλτέζικα: Senglea Athletic FC) είναι μια μαλτέζικη ποδοσφαιρική ομάδα από την πόλη Σενγκλέα. Ιδρύθηκε στις 22 Μαρτίου 1943. Έχει συμμετάσχει μία φορά σε τελικό κυπέλλου Μάλτας, την περίοδο 1980-81 χάνοντας από τη Φλοριάνα ΦΚ με 2-1.

## Παραπομπές


## Εξωτερικοί σύνδεσμοι
* 
*[Προφίλ στην ιστοσελίδα της [Μαλτέζικη Ποδοσφαιρική Ομοσπονδία|Μαλτέζικης Ποδοσφαιρικής Ομοσπονδίας] ] 
*Προφίλ ομάδας στο soccerway.com

Κατηγορία:Ιδρύσεις ποδοσφαιρικών ομάδων το 1943
Κατηγορία:Ποδοσφαιρικές ομάδες Μάλτας
Μπάμπης Παπαδημητρίου

Ο **Μπάμπης (Χαράλαμπος) Παπαδημητρίου** του Αθανασίου γεννήθηκε στην Αθήνα το 1954, είναι Έλληνας δημοσιογράφος, συγγραφέας και πρώην βουλευτής της Βουλής των Ελλήνων, με το κόμμα της Νέας Δημοκρατίας.

## Βιογραφικά στοιχεία
Απόφοιτος οικονομικών επιστήμων από το Πανεπιστήμιο Paris Nanterre στο Παρίσι. Κάτοχος μεταπτυχιακού τίτλου από το ίδιο Πανεπιστήμιο στην ειδικότητα «χρήμα και χρηματοοικονομική» και δεύτερου μεταπτυχιακού τίτλου στην οικονομική ιστορία. 

Εργάζεται στον ιδιωτικό τομέα ως δημοσιογράφος. Ειδικότερα, εργάστηκε στον τουρισμό, στην Τράπεζα της Ελλάδος και στην Ένωση Ελληνικών Τραπεζών καθώς και ως σύμβουλος των υπουργών Εθνικής Οικονομίας από το 1984 έως 1987. 

Ξεκίνησε τη δημοσιογραφική του σταδιοδρομία το 1983. Δημοσιογραφούσε στο ένθετο του οικονομικού φύλλου της εφημερίδας «Η Καθημερινή» τη δεκαετία του 1980, την περίοδο μετά την εξαγορά της, από τον Αριστείδη Αλαφούζο. Αργότερα μετακινήθηκε στην εφημερίδα «Το Βήμα». Το 1998, επέστρεψε στην «Καθημερινή» ενώ το 2002, υπήρξε ραδιοφωνικός παραγωγός και σχολιαστής στο ραδιόφωνο του «ΣΚΑΪ». Από το 2016 διευθύνει σειρά βιβλίων για λογαριασμό εκδοτικού οίκου. Συμμετείχε ως σχολιαστής, στο κεντρικό δελτίο ειδήσεων του τηλεοπτικού σταθμού «ΣΚΑΪ». 

Στις βουλευτικές εκλογές του 2019 εκλέχθηκε βουλευτής με τη Νέα Δημοκρατία στην περιφέρεια Β3' Νότιου Τομέα Αθηνών, με 24.559 σταυρούς.

## Συγγραφικό έργο
Εκτός από την αρθρογραφία του ως δημοσιογράφος σε καθημερινές εφημερίδες, είναι επίσης συγγραφέας, επιμελητής και μεταφραστής βιβλίων μεταξύ των οποίων:

* "Πληθωρισμός" (2023)
* "Η Ελλάδα επιστρέφει" (2019)
* "Κράτος και διαφθορά, Πώς θα κόψουμε τον ομφάλιο λώρο" (2008)

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Β3΄ Νότιου Τομέα Αθηνών
Σενγκλέα

Η **Σενγκλέα** (μαλτέζικα: *L-Isla*, ΔΦΑ [ˈlɪslɐ]) είναι πόλη στη νοτιοανατολική Μάλτα. Το Μάρτιο του 2014 είχε 2.784 κατοίκους.

## Παραπομπές


## Εξωτερικοί σύνδεσμοι
*
*Επίσημη ιστοσελίδα
*Senglea Basilica
*Awarded "EDEN - European Destinations of Excellence" non traditional tourist destination 2010

Κατηγορία:Πόλεις της Μάλτας
Μάρσα

Η **Μάρσα** (Μαλτικά: Il-Marsa) είναι μια πόλη στην Νοτιοανατολική Περιφέρεια της Μάλτας, με πληθυσμό 4.401 κατοίκους ως τον Μάρτιο του 2014.  Το όνομα Marsa σημαίνει "το λιμάνι".

Η Μάρσα βρίσκεται στον Κόλπο της Μάρσα, ένα υδάτινο σώμα που σχηματίζεται από τη ροή νερών από ρεύματα σε υπερυψωμένα εδάφη κοντά στη θάλασσα. Ο Κόλπος περιλαμβάνει το Μεγάλο Λιμάνι στο οποίο βασίζεται η πόλη. Λιμάνι ιδρύθηκε αρχικά στη Μάρσα από τους Φοίνικες. Ερείπια ρωμαϊκών κατασκευών έχουν βρεθεί κοντά στην πόλη.

Κατά την άφιξη του Τάγματος του Αγίου Ιωάννη στη Μάλτα, ένας συγκεκριμένος καλλιεργημένος κήπος βρισκόταν ανάμεσα στα λίγα μέρη που παρατηρήθηκαν. Μια ζωτική πηγή για το Μεγάλο Λιμάνι βρισκόταν εκεί. Πιστεύεται πως ένα χυτήριο του Τάγματος ίσως βρισκόταν στη Μάρσα. Κατά τη διάρκεια της Μεγάλης Πολιορκίας της Μάλτας, η Μάρσα χρησιμοποιήθηκε ως στρατόπεδο από δυνάμεις της Οθωμανικής Αυτοκρατορίας. Μετά την ήττα τους, έγινε βαρονία που περιείχε πολλούς αμπελώνες. Στη Μάρσα βρισκόταν μια αξιοσημείωτη γέφυρα που συνέδεε τον δρόμο από το Bιrgu με την περιοχή της Βαλέτας και αντίστροφα.
μικρογραφία|Η Μάρσα το 1967

## Παραπομπές


## Εξωτερικοί σύνδεσμοι
*
*Marsa Local Council
*Marsa Scouts Group

Κατηγορία:Πόλεις της Μάλτας
Πέμπροουκ

Το **Πέμπρουκ** είναι πόλη στη βόρεια Μάλτα. Θεωρείται η νεότερη, από πλευράς ιδρύσεως, πόλη της χώρας. Το Μάρτιο του 2014, ο πληθυσμός της ανερχόταν στους 3.645 κατοίκους.

## Παραπομπές


## Εξωτερικοί σύνδεσμοι

*Pembroke Local Council
*Verdala International School

Κατηγορία:Πόλεις της Μάλτας
Ταϊγιουάν

Η **Ταϊγιουάν** (κινεζικά:* 太原*) είναι πόλη της Κίνας. Βρίσκεται στο κέντρο της επαρχίας Σανσί και είναι η πρωτεύουσα της. Η πόλη έχει πληθυσμό 3.154.157 κατοίκων, και είναι η 26η μεγαλύτερη πόλη της Κίνας κατά την απογραφή του 2010. Η πόλη διαρρέεται από τον ποταμό Φενχέ που πηγάζει από ένα βουνό κοντά στην πόλη. Στην πόλη υπάρχει καθολική εκκλησία, και η πόλη, όπως κάθε άλλη μεγαλούπολη στην Κίνα, έχει υποδιαιρέσεις. Μερικές από αυτές είναι η Σικουτσουάνγκ, η Γουανμπαιλίν, η Γινγκτσέ και άλλες.

## Παραπομπές


## Εξωτερικοί σύνδεσμοι
* Επίσημο site της κυβέρνησης της Ταϊγιουάν

Κατηγορία:Πόλεις της Κίνας
Χοβντ

Το **Χοβντ** (μογγολικά: *Ховд*) είναι πόλη στην Μογγολία.

## Γεωγραφία
Βρίσκεται στην βορειοδυτική Μογγολία. Γενικά η πόλη, βρίσκεται αρκετά μακριά από την πρωτεύουσα Ουλάν Μπατόρ. Η πόλη έχει 28.601 κατά την μογγολική απογραφή πληθυσμό το 2008, γεγονός που την καθιστά ως την 7η μεγαλύτερη πόλη της Μογγολίας. Είναι η πρωτεύουσα του ομώνυμου Μογγολικού αιμάγκ Κχοβντ. Η πόλη διαθέτει αεροδρόμιο, και σε έναν κοντινό λόφο στην πόλη είναι ζωγραφισμένο το εθνόσημο της Μογγολίας. Επίσης το Χοβντ και η Δυτική Μογγολία έχουν μια ώρα διαφορά από την Ουλάν Μπατόρ. Έτσι, η Δυτική Μογγολία χρησιμοποιεί την ζώνη ώρας UTC+7 (θερινή +8), ενώ η υπόλοιπη Μογγολία χρησιμοποιεί την ζώνη ώρας UTC+8 (θερινή +9).

Κατηγορία:Πόλεις της Μογγολίας
Αριθμός (σύμβολο)

Αριθμός, είναι ένα όνομα για το σύμβολο **#** που χρησιμοποιείται για διάφορους σκοπούς, συμπεριλαμβανομένου της ονομασίας ενός αριθμού (για παράδειγμα το "#1" διαβάζεται "αριθμός ένα"). Τα τελευταία χρόνια έχει χρησιμοποιηθεί ως πρόθεμα ετικετών  σε ιστοτόπους κοινωνικών δικτύων, γνωστό με το όνομα hashtag.

## Παραπομπές


Κατηγορία:Σύμβολα
Ubuntu GNOME

Το **Ubuntu GNOME** (παλαιότερα γνωστό ως **Ubuntu GNOME Remix**) ήταν μια διανομή Linux που διέμεται ως ελεύθερο και ανοιχτού κώδικα λογισμικό. Χρησιμοποιούσε το περιβάλλον εργασίας GNOME 3 με το κέλυφος GNOME Shell, αντί του κελύφους Unity που χρησιμοποιούσε τότε η βασική έκδοση του Ubuntu.

Τον Απρίλιο του 2017 ανακοινώθηκε ότι η έκδοση 17.04 θα ήταν η τελευταία του εγχειρήματος. Η διανομή καταργήθηκε υπέρ της βασικής έκδοσης του Ubuntu, η οποία εγκατέλειψε το Unity και υιοθέτησε το GNOME Shell ως προεπιλεγμένο περιβάλλον εργασίας ξεκινώντας από την έκδοση 17.10.

## Ιστορικό
Το έργο ξεκίνησε ως ένα ανεπίσημο "remix" (παραλλαγή), καθώς υπήρχε μια μερίδα χρηστών που προτιμούσε το περιβάλλον εργασίας GNOME 3 έναντι του Unity. Η πρώτη σταθερή έκδοση ήταν το Ubuntu GNOME 12.10 *Quantal Quetzal*, η οποία κυκλοφόρησε στις 18 Οκτωβρίου 2012.

## Τερματισμός και Συγχώνευση
Στις 5 Απριλίου 2017, ο ιδρυτής του Ubuntu, Μαρκ Σάτλγουορθ (Mark Shuttleworth), ανακοίνωσε ότι η κύρια έκδοση του Ubuntu θα μεταβεί από το περιβάλλον Unity στο GNOME 3, ξεκινώντας από την έκδοση 18.04 LTS. Αργότερα διευκρινίστηκε ότι η μετάβαση θα γινόταν νωρίτερα, στην έκδοση 17.10.

Ο Σάτλγουορθ δήλωσε στις 8 Απριλίου 2017:«Θα επενδύσουμε στο Ubuntu GNOME με την πρόθεση να προσφέρουμε μια φανταστική, αμιγώς GNOME εμπειρία γραφείου. Βοηθάμε την ομάδα του Ubuntu GNOME, δεν δημιουργούμε κάτι διαφορετικό ή ανταγωνιστικό προς αυτή την προσπάθεια. [...] Ο ρόλος μας, όπως συνήθως, θα είναι να διασφαλίσουμε ότι οι αναβαθμίσεις, η ενσωμάτωση, η ασφάλεια, η απόδοση και η συνολική εμπειρία θα είναι φανταστικές.»Ως αποτέλεσμα της απόφασης του Ubuntu να αλλάξει περιβάλλον εργασίας, οι προγραμματιστές του Ubuntu GNOME ανακοίνωσαν στις 13 Απριλίου 2017 ότι η διανομή θα συγχωνευόταν με την κύρια γραμμή (mainline) του Ubuntu, τερματίζοντας έτσι την ξεχωριστή κυκλοφορία του Ubuntu GNOME.

## Ιστορικό εκδόσεων

## Δείτε επίσης
* Ubuntu
* GNOME
## Παραπομπές


## Εξωτερικοί σύνδεσμοι
* 

GNOME
Live at Hammersmith '84

Το **Live at Hammersmith '84** είναι ζωντανά ηχογραφημένο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 10 Δεκεμβρίου του 1990 μέσω της δισκογραφικής εταιρίας "Raw Fruit".

Η ηχογράφηση του δίσκου πραγματοποιήθηκε στις 9 Σεπτεμβρίου 1984, κατά την περιοδεία για την προώθηση του άλμπουμ "*[[Under Wraps]]*" και μεταδόθηκε για πρώτη φορά από το ραδιοτηλεοπτικό δίκτυο BBC στις 27 Δεκεμβρίου του ίδιου έτους.

## Λίστα Τραγουδιών
# "Locomotive Breath (ορχηστρικό)" – 2:36
# "Hunting Girl" – 4:56
# "Under Wraps #1" – 4:30
# "Later, That Same Evening" (Anderson, Peter-John Vettese) – 4:03
# "Pussy Willow" – 4:44
# "Living in the Past" – 4:29
# "Locomotive Breath" – 7:43
# "Too Old to Rock 'n' Roll: Too Young to Die!" – 9:08
* Όλες οι συνθέσεις γράφτηκαν από τον Ίαν Άντερσον, εκτός αν αναφέρεται διαφορετικά.

## Μέλη των Jethro Tull
Οι μουσικοί οι οποίοι ηχογράφησαν το "*Live at Hammersmith '84*" ήταν οι εξής:
* **[[Ίαν Άντερσον]]** - φωνητικά, φλάουτο, ακουστική κιθάρα
* **[[Μάρτιν Μπαρ]]** - ηλεκτρική κιθάρα
* **Ντέιβ Πεγκ** - μπάσο
* **Πήτερ-Τζον Βετές** - πλήκτρα
* **[[Ντον Πέρι]]** - τύμπανα

## Πηγές
* Live at Hammersmith '84 - Jethro Tull | Songs, Reviews, Credits, Awards | AllMusic
* Jethro Tull Live at Hammersmith '84 - Sputnikmusic
* JETHRO TULL Live - Live at Hammersmith '84 reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 1990
Σιδηρίτης (αποσαφήνιση)

Ο όρος **σιδηρίτης** αναφέρεται στις εξής έννοιες:

* Στο ορυκτό σιδηρίτης.
* Στο γένος φυτών σιδηρίτης, γνωστό στην Ελλάδα ως *τσάι του βουνού*.
Κατάλογος τυπογραφικών συμβόλων

Τα **τυπογραφικά σύμβολα** είναι τα παρακάτω:

* Σύμβολο "&": είναι ένα σύμβολο που αντιπροσωπεύει τη λέξη «και» (ampersand).
* Σύμβολο "@": είναι ένα σύμβολο που αντιπροσωπεύει κάποια από τις λέξεις "στα, στη(ν), στις, στο, στο(ν)". (at sign)
* Κάθετος "/": απλή πλάγια κάθετος (slash), συμβολίζει επίσης τη διαίρεση.
* Ανάποδη κάθετος "\"
* Βούλα (•)
* Σύμβολο "‸": ένδειξη εισαγωγής κειμένου. (caret)
* Σύμβολο "^": Ονομάζεται καπέλο, control, uparrow, ή σπανιότερα chevron, σύμβολο xor, εις την (δύναμη κάποιου αριθμού), δείκτης (στην Pascal) ή σφήνα. (circumflex accent)
* Σύμβολο "©": Πνευματικά δικαιώματα. (copyright)
* Αριθμός (σύμβολο) "#": Ονομάζεται αριθμός, hash, κάγκελο, δίεση (λανθασμένα), νούμερο (λανθασμένα). (number sign)
* Σύμβολο "№": Νούμερο. (numero sign)
* Δίεση "♯": Μουσικό σύμβολο. (sharp symbol, music)
* Σύμβολο τοις εκατό "%". (percent sign)
* Σύμβολο "¶": Σημάδι παραγράφου. (pilcrow)
* Σύμβολο "®": Σήμα κατατεθέν (registered trademark)
* Σύμβολο "~": (tilde)
* Εμπορικό σήμα "™". (trademark)
* Σύμβολο υπογράμμισης "_". (underscore)
* Κατακόρυφη μπάρα "|". (vertical bar)

## Δείτε επίσης
* Σημεία στίξης

Κατηγορία:Τυπογραφία
Αναστάσιος Ταβουλάρης

Ο **Αναστάσιος Ταβουλάρης** (1882 - 1945) ήταν Έλληνας αξιωματικός που χρημάτισε κατοχικός υπουργός και μέλος δικτατορικών κυβερνήσεων.

## Βιογραφία
### Στρατιωτική σταδιοδρομία και υπουργός σε δικτατορική κυβέρνηση
Ακολούθησε στρατιωτική καριέρα. Μετά την αποστρατεία του αναμίχθηκε ενεργά στην πολιτική. Ήταν επικεφαλής των Φιλελευθέρων.

Στην κυβέρνηση Πάγκαλου ήταν υπουργός Συγκοινωνίας από τις 26 Ιουνίου 1925 έως το 1926. Το 1930 παραπέμφθηκε σε δίκη για μια υπόθεση με ταχυδρομικά οχήματα, αλλά αθωώθηκε.

### Βουλευτής
Εξελέγη για πρώτη φορά βουλευτής Ζακύνθου στην Δ΄ Εθνοσυνέλευση το 1923 και μετά επανεξελέγη το 1928 με τους Ανεξάρτητους Δημοκρατικούς (Α.Δ.). και το 1932 με το Κόμμα Φιλελευθέρων. Το 1936 επανεκλέχθηκε βουλευτής με το κόμμα των Φιλελευθέρων.

### Ρόλος στη Ναζιστική Κατοχή
Κατά την περίοδο της Κατοχής έγινε υπουργός Εσωτερικών των δοσιλογικών κυβερνήσεων, απέκτησε πολλές εξουσίες και φρόντισε να επανδρώσει την Ειδική Ασφάλεια με άτομα του υποκόσμου και κακοποιούς, οι οποίοι χαρακτηρίστηκαν ως χωροφύλακες «άνευ θητείας». 

Φανατικός φίλος των Γερμανών, ο Ταβουλάρης απολάμβανε της εμπιστοσύνης του αντιστράτηγου των Ες Ες και αρχηγού της Γερμανικής Αστυνομίας στην Ελλάδα, Βάλτερ Σιμάνα και του διοικητή της Υπηρεσίας Ασφάλειας (SIPO-SD), συνταγματάρχη Βάλτερ Μπλούμε. Στην κατοχική κυβέρνηση Λογοθετόπουλου ήταν υπουργός Εσωτερικών από τις 2 Δεκεμβρίου 1942 ως τις 7 Απριλίου 1943 και ξανά στην διορισμένη από τους Γερμανούς κυβέρνηση του Ιωάννη Ράλλη από τις 7 Απριλίου 1943 έως τις 12 Οκτωβρίου 1944.

### Στο εξωτερικό και θάνατος
Κατόπιν εγκατέλειψε τη χώρα και κατέφυγε στην Αυστρία το 1945, χρονιά κατά την οποία πέθανε. Σύμφωνα με όσα ανέφερε ο Έκτωρ Τσιρονίκος και δημοσιεύτηκαν στον Τύπο του 1946, ο Ταβουλάρης προσβλήθηκε από πνευμονία που εξελίχθηκε σε φυματίωση, αιτία του θανάτου του.

## Παραπομπές


Κατηγορία:Έλληνες αξιωματικοί του Στρατού Ξηράς
Κατηγορία:Έλληνες υπουργοί Συγκοινωνιών
Κατηγορία:Βουλευτές Ζακύνθου
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Μέλη του ΕΔΕΣ
Τ
Γκιονγκσούν των Σίλλα

Ο **Βασιλέας Γκιονγκσούν των Σίλλα** (περίπου 897 - 13 Μαΐου 978, βασίλευσε από το 927 ως το 935) ήταν ο 56ος και τελευταίος βασιλιάς του κορεατικού βασιλείου των Σίλλα. Ως απόγονος έκτης γενιάς του βασιλιά Μουνσόνγκ, ήταν γιος της Πριγκίπισσας Γκιέα, που ήταν κόρη του Βασιλέα Χονγκάνγκ. Η σύζυγος του ήταν η Τζουκμπάνγκ (죽방부인) Παρκ, ο πρώτος τους γιος ήταν ο πρίγκιπας Μα-ουί και ο νεότερος γιος τους ήταν ο Μπομγκόνγκ.

Ο Γκιεονγκσούν ανέβηκε στον θρόνο το 927, χρονιά που ο βασιλέας των Χουμπαέκτζε, ο Γκιόνγκ Χουόν, εκθρόνισε τον βασιλέα Γκιονγκτζού. Το βασίλειο του, αφού υπήρχε σχεδόν μια χιλιετία, είχε αποδυναμωθεί υπερβολικά, με αποτέλεσμα να κυβερνήσει ένα απομεινάρι της πρώην επικράτειας των Σίλλα. Η παραίτηση του το 935 ολοκλήρωσε την ένωση της Κορέας από τον βασιλέα Ταέζο των Κορίο. Ο Γκιονγκσούν ξαναπαντρεύτηκε την κόρη του Ταέζο Νανγκράνγκ (낙랑공주) και έγινε ο πρώτος σασιμγκουάν (사심관) του Γκιονγκτζού, και έγινε ο πρώτος σασίμ-γκουάν στην ιστορία των Κορίο. Έζησε μέχρι το τέλος της ζωής του κοντά στην πρωτεύουσα των Κορίο (δηλαδή η σημερινή Κεσόνγκ).

Πέθανε το 978 και έχει ταφεί στο Τζανγκνάμ-μιεον, στην κομητεία Γιοντσόν, στην περιφέρεια Γκιόνγκι-ντο στη Νότια Κορέα.

## Παραπομπές


Κατηγορία:Κορεάτες βασιλιάδες
Εξαβορίδιο του σαμάριου

Το **εξαβορίδιο του [[σαμάριο|σαμάριου]]** (SmB6) είναι ένα υλικό το οποίο δρα πότε ως μονωτής σε ορισμένες μετρήσεις και πότε ως καλός αγωγός του ηλεκτρικού ρεύματος σε άλλες μετρήσεις.

## Παραπομπές


Κατηγορία:Υλικά
Κατηγορία:Μονωτικά υλικά
Κατηγορία:Ηλεκτρισμός
Κατηγορία:Ανόργανες ενώσεις βορίου
Μαντού Σανγιού

Ο **Mαντού Σανγιού** (απλά κινέζικα: 冒顿单于; παραδοσιακά κινέζικα: 冒頓單于; πινγίν: *<span lang="zh-Latn-pinyin">Mòdú Chányú, [[Μογγολική γλώσσα|μογγολικά]]&#x3A; <span lang="mn">Модунь, Mοντούν; Баатар, Μπαατάρ</span></span>*, μερικές φορές ονομάζεται επίσης ως Μετέ και Μαοντούν), γεννήθηκε το 234 π.Χ. και πέθανε το 174 π.Χ, ήταν ο πρώτος αυτοκράτορας των Ξιονγκνού. Έγινε ο κυβερνήτης των Ξιονγκνού αφού εκθρόνισε τον πατέρα του Τουμάν το 209 π.Χ.

Ο Μαντού κυβέρνησε από το 209 π.Χ. μέχρι το 174 π.Χ.. Ήταν στρατιωτικός αρχηγός κάτω από τον πατέρα του Τουμάν και το κέντρο του βασιλείου του ήταν η Μογγολία. Όταν ασφάλισε τον θρόνο του, ίδρυσε μια πανίσχυρη αυτοκρατορία των Ξιονγκνού ενώνοντας της γύρω φυλές της Μογγολικής στέπας και το κράτος του έγινε απειλή για την δυναστεία Τσιν. Η αυτοκρατορία ήταν από τις μεγαλύτερες της εποχής του, όταν τα ανατολικά σύνορα έφταναν στον ποταμό Λιάο, ενώ τα δυτικά σύνορα έφταναν στην Οροσειρά Παμίρ και το βορειότερο σύνορο της χώρας του ήταν η Λίμνη Βαικάλη.

Τον διαδέχτηκε ο γιος του Λαοσάνγκ Σανγιού.

## Η άνοδος των Ξιονγκ-νού
thumb|300x300px|Η επικράτεια και η επιρροή του Ξιονγκνού στην αρχή της βασιλείας του Μαντού Σανγιού.
Πρώτα κατέκτησε τους Ντονγκχού, του ανατολικούς γείτονες τον Ξιονγκ-νού και τους κατέκτησε το 208 π.Χ. Μετά την κατάκτηση των Ντονγκχού, οι οποίοι διαχωρίστηκαν στις φυλές των Ξιανμπέι και των Γουχουάν, κατέκτησε τους Ντινγκλίνγκ και άλλες φυλές που ζούσαν στην βόρεια Μογγολία, και το 203 π.Χ. κατέκτησε και τους Γιουε-τσέ. Μετά από αυτές τις κατακτήσεις, όλοι οι λόρδοι του Ξιονγκ-νού μπήκαν στις υπηρεσίες του.

## Παραπομπές


Κατηγορία:Μογγόλοι
Μπριγκίτα Μπόκκολι

Η **Μπριγκίτα Μπόκκολι** (ιταλικά: *Brigitta Boccoli*, γεννημένη στο Ρώμη στις 5 Μαΐου 1972) είναι Ιταλίδα ηθοποιός. Η αδελφή της Μπενεντίκτα Μπόκκολι.

## Φιλμογραφία


## Θέατρο

* 1993-1994: *Scanzonatissimo*, σε σκηνοθεσία του Dino Verde  
* 1998: *Il gufo e la gattina*, σε σκηνοθεσία του Furio Angiolella
* 1999: *L'ultimo Tarzan*, σε σκηνοθεσία του Sergio Japino 
* 1999-2001: *Il padre della sposa*, σε σκηνοθεσία του Sergio Japino
* 2001: *Anfitrione*, του Τίτος Μάκκιος Πλαύτος, σε σκηνοθεσία του Michele Mirabella
* 2002: *La schiava*, σε σκηνοθεσία του Claudio Insegno 
* 2002-2003: *Uscirò dalla tua vita in taxi*, σε σκηνοθεσία του Ennio Coltorti
* 2003: *Il Paradiso può attendere*, σε σκηνοθεσία του Anna Lenzi
* 2010: *La mia miglior nemica*, σε σκηνοθεσία του Cinzia Berni

## Παραπομπές


## Εξωτερικοί σύνδεσμοι
*  

Κατηγορία:Ιταλίδες ηθοποιοί θεάτρου
Κατηγορία:Ιταλίδες ηθοποιοί κινηματογράφου
Κατηγορία:Ιταλίδες ηθοποιοί τηλεόρασης
Γαβρολίμνη Αιτωλοακαρνανίας

Η **Γαβρολίμνη** ή **Γαυρολίμνη** είναι χωριό της περιφερειακής ενότητας Αιτωλοακαρνανίας. Υπάγεται στον δήμο Ναυπακτίας και την τέως επαρχία Ναυπακτίας και σύμφωνα με τα επίσημα στοιχεία της απογραφής του 2021, ο πληθυσμός του ανέρχεται σε 294 κατοίκους.

## Τοποθεσία
Η Γαβρολίμνη είναι κτισμένη σε υψόμετρο 100 μέτρων σε μια πλαγιά του λόφου Καλιακούδα ανάμεσα στο όρη της Βαράσοβας και της Κλόκοβας και του Ευήνου ποταμού. Κοντά από τον οικισμό περνάει το ρέμα της Αργαλιούς. Δύο χιλιόμετρα βόρεια από τον οικισμό βρίσκεται η κοιλάδα της Γαβρολίμνης η οποία διαθέτει πυκνή βλάστηση αποτελούμενη από πεύκα, ελαιόδεντρα και κυπαρίσσια.

Σημαντική οικιστική θέση της Τοπικής Κοινότητας Γαβρολίμνης είναι τα **Χάνια Γαβρολίμνης** που βρίσκονται πάνω στην Εθνική Οδό 5 (Αντιρρίου-Ιωαννίνων).

## Γενικά και ιστορικά στοιχεία
thumb|250px|Ο βυζαντινός ναός της Παναγιάς Παναξιώτισσας.
Παλαιότερα ο οικισμός ήταν κτισμένος σε τοποθεσία 3 χιλιόμετρα ανατολικά από την σημερινή του θέση, φαίνεται όμως να καταστράφηκε στις αρχές της δεκαετίας του 1800 λόγω μάχης μεταξύ των στρατευμάτων του πασαλικίου των Ιωαννίνων και των ανδρών του αρματωλού Λουκά Καλιακούδα, ο οποίος σκοτώθηκε κατά τη διάρκεια της συμπλοκής. Το 1844, υπαγόταν στον δήμο Ναυπάκτου και σύμφωνα με τα στοιχεία της απογραφής εκείνου του έτους είχε πληθυσμό 170 κατοίκων.

Διοικητικά, η Γαβρολίμνη ανήκε μέχρι το 1997 στην επαρχία Ναυπακτίας. Αργότερα υπήχθη μέσω του σχεδίου «Καποδίστριας» στο δήμο Χαλκείας ενώ το 2010 συμπεριλήφθηκε εντός των ορίων της δημοτικής ενότητας Χαλκείας του καλλικρατικού δήμου Ναυπακτίας.

## Αξιοθέατα
Σε απόσταση δύο χιλιομέτρων από την Γαβρολίμνη ο βυζαντινός ναός της Κοίμησης της Παναγίας Παναξιώτισσας ο οποίος είναι σταυρεπίσταγος με τρούλο και χρονολογείται στα τέλη του 10ου - αρχές 11ου αιώνα. Χαρακτηρίζεται ως το καλύτερο δείγμα της βυζαντινής ναοδομίας, ειδικότερα *τουρλωτός - σταυροειδής* (μεταβατικός), στην ευρύτερη περιοχή της Ναυπακτίας. Λόγω των συνεχών προσχώσεων στο πέρασμα των αιώνων ο ναός βρίσκεται κατά μισό μέτρο κάτω από την επιφάνεια του εδάφους. Άλλα αξιοθέατα είναι το παλιό ελαιοτριβείο του χωριού το οποίο λειτουργούσε μέχρι το 1960 αλλά και τα απομεινάρια αρχαίου οικισμού στη θέση Μάρμαρα.

## Απογραφές Πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Πέτρος Λεβαντής

Ο **Πέτρος Λεβαντής** του Ξενοφώντα (Κωνσταντινούπολη, 1892 - Θεσσαλονίκη, 22 Νοεμβρίου 1957) ήταν Έλληνας δημοσιογράφος, εκδότης και πολιτευτής. Εξέδωσε την εφημερίδα "Ελληνικός Βορράς" και υπηρέτησε επί μακρόν ως βουλευτής Θεσσαλονίκης και ως υπουργός.

## Βιογραφία
### Πρώτα χρόνια και δημοσιογραφική πορεία
Γεννήθηκε στην Κωνσταντινούπολη και σπούδασε εκεί, απόφοιτος της Μεγάλης του Γένους Σχολής. Στην Πόλη άσκησε το διδασκαλικό επάγγελμα. Εγκαταστάθηκε στη Θεσσαλονίκη όπου εργάστηκε ως δημοσιογράφος και εκδότης. Στις 14 Ιουνίου 1936 εξέδωσε τον "Ελληνικό Βορρά", εφημερίδα που ασχολήθηκε με το προσφυγικό ζήτημα και πραγματοποίησε οδοιπορικό με θέμα τη ζωή των προσφύγων στην Κωνσταντινούπολη. Υπήρξε πρόεδρος του ΠΑΟΚ από το 1931 ως το 1933.
### Πολιτική σταδιοδρομία
Πολιτεύτηκε με το Κόμμα Φιλελευθέρων. Έγινε για πρώτη φορά βουλευτής Θεσσαλονίκης μετά την παραίτηση του Αλέξανδρου Παπαναστασίου στις 21 Απριλίου 1929 με το Εργατικόν-Αγροτικόν Κόμμα (Δημοκρατική Ένωσις) και επανεξελέγη το 1932 , το 1933 και το 1936. Το 1946 εξελέγη βουλευτής Θεσσαλονίκης με το Κόμμα Φιλελευθέρων, επανεξελέγη το 1952 με τον Ελληνικό Συναγερμό και το 1956 με την ΕΡΕ.

Στην κυβέρνηση Βενιζέλου ανέλαβε υφυπουργός Συγκοινωνίας από τις 16 Ιανουαρίου ως τις 6 Μαρτίου 1933. Μετά την Κατοχή και την απελευθέρωση, χρημάτισε υπουργός Προνοίας και προσωρινά Υγιεινής, από τις 8 Ιανουαρίου ως τις 8 Απριλίου 1945 στην κυβέρνηση Πλαστήρα. Στην κυβέρνηση Παπάγου διετέλεσε υπουργός Γεωργίας (δεν αποδέχθηκε το διορισμό του ως υπουργού Εμπορικής Ναυτιλίας) από τις 11 Απριλίου 1954 ως τις 4 Οκτωβρίου 1955.  Υπηρέτησε ως υπουργός Κοινωνικής Προνοίας στην κυβέρνηση Καραμανλή από τις 15 Οκτωβρίου 1955 ως τις 29 Φεβρουαρίου 1956. Τέλος, στην κυβέρνηση Καραμανλή υπηρέτησε ως υπουργός Παιδείας και Θρησκευμάτων από τις 29 Φεβρουαρίου 1956 ως τις 8 Μαΐου 1957, οπότε παραιτήθηκε.
### Θάνατος
Απεβίωσε ενώ ήταν εν ενεργεία βουλευτής, στις 22 Νοεμβρίου 1957. Τρεις ημέρες πριν πεθάνει είχε προσβληθεί από γρίπη, με αποτέλεσμα να εξασθενήσει ο οργανισμός του (εφάρμοζε δίαιτα λόγω έλκους στομάχου) και να υποστεί συγκοπή. Η κηδεία του έγινε από το ναό της Αγίας Σοφίας στη Θεσσαλονίκη, με τιμές εν ενεργεία υπουργού. Στην έδρα του εξελέγη ο Νικόλαος Ζαρντινίδης.  Ήταν παντρεμένος με τη Μάρω Λεβαντή και είχαν 1 κόρη, την Τέσα. 

## Παραπομπές


Κατηγορία:Βουλευτές Θεσσαλονίκης
Κατηγορία:Έλληνες δημοσιογράφοι του 19ου αιώνα
Κατηγορία:Έλληνες εκδότες
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Έλληνες υφυπουργοί Συγκοινωνιών
Κατηγορία:Έλληνες υπουργοί Κοινωνικής Πρόνοιας
Κατηγορία:Έλληνες υπουργοί Παιδείας και Θρησκευμάτων
Κατηγορία:Έλληνες υπουργοί Πρόνοιας
Κατηγορία:Έλληνες υπουργοί Υγιεινής
Κατηγορία:Έλληνες υπουργοί Γεωργίας
Αλκμαίων ο Κροτωνιάτης

Ο **Αλκμαίων ο Κροτωνιάτης** (5ος π.Χ αιώνας), ο οποίος κατάγονταν από τον Κρότωνα της Μεγάλης Ελλάδας  ήταν ένας από τους πιο επιφανείς φυσικούς φιλοσόφους και ιατρικούς θεωρητικούς της αρχαιότητας. Ο πατέρας του ονομαζόταν Πειρίθους. Ορισμένοι πιστεύουν ότι υπήρξε μαθητής του Πυθαγόρα και ενδέχεται να είχε γεννηθεί το 510 π.Χ. Παρόλο που έγραψε κυρίως για ιατρικά θέματα υπάρχουν κάποιες υποδείξεις ότι δεν ήταν γιατρός αλλά ένας φιλόσοφος της επιστήμης, καθώς είχε μελετήσει επίσης αστρολογία και μετεωρολογία. Τίποτα περισσότερο δεν είναι γνωστό για τα γεγονότα της ζωής του.
## Σημειώσεις


## Εξωτερικοί σύνδεσμοι
*
*
*Alcmaeon Fragments  Read the philosophical fragments

Κατηγορία:Αρχαίοι Κροτωνιάτες
Κατηγορία:Αρχαίοι Έλληνες φιλόσοφοι
Κατηγορία:Αρχαίοι Έλληνες ιατροί
Κατηγορία:Προσωκρατικοί φιλόσοφοι
Κατηγορία:Αρχαίοι Έλληνες ανατόμοι
Κατηγορία:Ιστορία της ανατομίας
Καλλιρρόη (αποσαφήνιση)

Το αρχαίο ελληνικό γυναίκειο όνομα **Καλλιρρόη** μπορεί να αναφέρεται:

*Καλλιρρόη, στην ελληνική μυθολογία
*Καλλιρρόη (δορυφόρος), δορυφόρος του πλανήτη Δία
*Καλλιρρόη (όνομα), γυναικείο όνομα που στην Ορθόδοξη χριστιανική εκκλησία, εορτάζεται την 1 Σεπτεμβρίου

## Πολεμικό ναυτικό
*Καλλιρρόη Ι (υδροφόρο)

## Γεωγραφικοί προσδιορισμοί
*Καλλιρρόη Κιλκίς, χωριό του νομού Κιλκίς
*Καλλιρρόη Μεσσηνίας, χωριό του νομού Μεσσηνίας
*Καλλιρρόη Τρικάλων, χωριό του νομού Τρικάλων
*Καλλιρρόη Ιουδαίας, θερμαντική και ιαματική πηγή
Allen & Unwin

Η **Allen & Unwin** είναι ανεξάρτητος εκδοτικός οίκος από την Αυστραλία. Ιδρύθηκε στην Αυστραλία το 1976, ως θυγατρική της Βρετανικής *George Allen & Unwin Ltd.*, η οποία ιδρύθηκε από τον Σερ Στάνλεϊ Άνγουϊν τον Αύγουστο του 1914.

## Παραπομπές


## Εξωτερικοί σύνδεσμοι
* 

Κατηγορία:Εκδοτικοί οίκοι
Κατηγορία:Μέσα Μαζικής Ενημέρωσης στην Αυστραλία
Λουί Σικουαλέ ντε Κορμπινί

Ο **Λουί Αντουάν Ανζ Σικουαλέ ντε Κορμπινί** (6 Απριλίου 1771 στην Ρεν - 29 Απριλίου 1811 στο Μπλουά) ήταν Γάλλος πολιτικός.

Ήταν επίτροπος του Διευθυντηρίου του γαλλικού νομού της Ελλάδας της Κόρκυρας.

Διετέλεσε νομάρχης της Λουάρ-ε-Σερ.

## Αναπαράσταση
* Πορτραίτο από τον Ζαν-Ζακ Αουέρ, 1829, Μπλουά, Μουσείο του Κάστρου.

## Παραπομπές


Κατηγορία:Νομάρχες την περίοδο της Υπατείας και της Α΄ Γαλλικής Αυτοκρατορίας
Κατηγορία:Γαλλικοί νομοί της Ελλάδας
Καρνόσαυρος 2: Οι Ράπτορες Επιτίθενται

Το **Καρνόσαυρος 2: Οι Ράπτορες Επιτίθενται** (αγγλικά: *Carnosaur 2*) είναι μια ταινία χαμηλού προϋπολογισμού του 1995 και συνέχεια της ταινίας Καρνόσαυρος. Την σκηνοθεσία ανέλαβε ο Λούις Μορνο και το σενάριο έγραψε ο Μάικλ Πάλμερ. Πρωταγωνιστούν οι Τζον Σάβατζ, Κλιφ Ντε Γιάνγκ, Ντον Στρούντ και Ρικ Ντιν.

## Πλοκή
Μια ομάδα επιστημόνων πηγαίνουν σε ένα πυρηνικό εργοστάσιο εξόρυξης για να ερευνήσουν μια πιθανή κατάρρευση αλλά κανείς δεν το περίμενε ότι θα βρεθούν πολιορκημένοι από μια ομάδα μεταλλαγμένων δεινόσαυρων οι οποίοι διψούν για αίμα και προσπαθούν να τους σκοτώσουν έναν προς έναν.

## Ηθοποιοί και χαρακτήρες
*Τζον Σάβατζ ως *Τζακ Ριντ*
*Κλιφ Ντε Γιάνγκ ως *Τομ Μακ Κουέιντ*
*Ντον Στρούντ ως *Μπεν Καχάνε*
*Ρικ Ντιν ως *Μονκ Μπρόντι*
*Ράιαν Τομας Τζόνσον ως *Τζες Τέρνερ*
*Αραμπέλα Χόλζμπογκ ως *Σαρα Ρόουλινς*
*Μιγκέλ Νούνεζ Τζ. ως Εντ Μόσες
*Γκάι Μπόιντ ως *Τζο Γουόκερ*

## Ειδικά εφέ
Ο μηχανικός Τυραννόσαυρος από την πρώτη ταινία χρησιμοποιήθηκε ξανά ενώ νέοι Βελοσιράπτορες με γκρι δέρμα αντικατέστησαν τον Δεινόνυχο από την πρώτη ταινία. Στην ταινία δεν χρησιμοποιήθηκαν καθόλου ψηφιακά εφέ. Stock Footage από την πρώτη ταινία καθώς και σκηνές χρησιμοποιήθηκαν.

## Υποδοχή
Το *Carnosaur 2* γνώρισε αρνητικές κριτικές από το κοινό όπως άλλωστε και ολόκληρη η σειρά Carnosaur. Στο IMDb έχει μια βαθμολογία των 3,2/10 βασισμένη σε 1.361 βαθμολογίες. Στο Rotten Tomatoes έχει μια βαθμολογία των 31% από 2.604 χρήστες.

## Κυκλοφορία
Το Carnosaur 2 ήταν η τελευταία ταινία της σειράς με κινηματογραφική προβολή. Κυκλοφόρησε σε DVD το 2000 από τη New Horizons. Τα ειδικά χαρακτηριστικά περιλάμβαναν βιογραφίες και το αρχικό τρέιλερ της ταινίας. Κυκλοφόρησε επίσης στις 6 Φεβρουαρίου 2001 ως μέρος της συλλογής The Carnosaur Collection. Πλέον οι τρεις ταινίες καθώς και η ανεπίσημη συνέχεια Raptor έχουν σταματήσει να κυκλοφορούν.

## Εξωτερικοί Σύνδεσμοι
*Carnosaur 2 στο Rotten Tomatoes
*Carnosaur 2 στο Allmovie
*Παρουσίαση της ταινίας στο FilmBizzaro

Κατηγορία:Αμερικανικές ταινίες της δεκαετίας 1990
Κατηγορία:Ταινίες τρόμου
Κατηγορία:Ταινίες επιστημονικής φαντασίας
Κατηγορία:Ταινίες του 1995
Κατηγορία:Αγγλόφωνες ταινίες
Κατηγορία:Ταινίες χαμηλού προϋπολογισμού
Κοδέγουα

Η **Κοδέγουα** (ισπανικά: *Codegua*, ισπανική  προφορά ΔΦΑ: [koˈðeɣwa]) είναι Χιλιανή κοινότητα και πόλη στην επαρχία Κατσαποάλ. 

Σύμφωνα με την απογραφή του 2002 του Εθνικού Ινστιτούτου Στατιστικής, η Κοδέγουα εκτείνεται σε μια έκταση 286.9 χλμ² και έχει 10.796 κατοίκους.

thumb|left|Το Δημαρχείο της Κοδέγουα
Ως κοινότητα, η Κοδέγουα είναι μια διοικητική διαίρεση του τρίτου επιπέδου της Χιλής που διοικείται από ένα δημοτικό συμβούλιο, διευθύνεται από έναν δήμαρχο ο οποίος εκλέγεται άμεσα κάθε τέσσερα χρόνια.

## Παραπομπές


## Εξωτερικοί σύνδεσμοι
* 
* Δήμος της Κοδέγουα  
* Indicadores comunales de Codegua en la Biblioteca del Congreso Nacional de Chile Κοινοτικοί δείκτες της Κοδέγουα στη βιβλιοθήκη του Κογκρέσου της Χιλής 
* Εθνικό Ινστιτούτο της Στατιστικής 

Κατηγορία:Πόλεις της Χιλής
Κατηγορία:Κοινότητες της Χιλής
Καρνόσαυρος 3: Αρχέγονο Είδος

Το **Καρνόσαυρος 3: Αρχέγονο Είδος** (αγγλικά: *Carnosaur 3: Primal Species*) είναι μια *απευθείας- σε- βίντεο* ταινία τρόμου του 1996. Είναι συνέχεια της ταινίας Καρνόσαυρος 2: Οι Ράπτορες Επιτίθενται καθώς και η τρίτη ταινία της σειράς Carnosaur. Ήταν η πρώτη ταινία της σειράς που δεν προβλήθηκε στους κινηματογράφους. Η ταινία είναι θεωρητικά η τελευταία της σειράς, άλλα ακολουθήθηκε από δυο ανεπίσημες συνέχειες το Raptor του 2001 και το The Eden Formula του 2006.

## Πλοκή
Όταν κλέβουν ένα κοντέινερ διεθνείς τρομοκράτες βρίσκουν φρικτό θάνατο, όταν πολύ αργά καταλάβουν ότι περιέχει μεταλλαγμένους δεινόσαυρους (ένας Τυραννόσαυρος και μερικοί Βελοσιράπτορες). Τώρα μένει σε μια ομάδα από κομάντο να σταματήσουν τα πεινασμένα για ανθρώπινη σάρκα τέρατα.

## Ηθοποιοί και χαρακτήρες
*Σκοτ Βαλεντάιν ως *Ρανς Χίγκινς*
*Τζάνετ Γκαν ως *Δρ Χότζες*
*Ρικ Ντιν ως *Πολτσεκ*
*Άνθονι Πεκ ως *Πιτ Μέρσερ*
*Ρότζερ Χαλστον ως *Σαντερς*
*Τέρι Τζ. Βον ως *Κόλιτζ*
*Μπίλι Μπερνέτ ως *Φέργκουσον*

## Ενδιαφέρουσες Πληροφορίες
Στην ταινία πρωταγωνιστούν ο Σκοτ Βαλεντάιν και η Τζάνετ Γκαν. Την σκηνοθεσία ανέλαβε ο Τζόναθαν Γουίνφρι και την παραγωγή ο θρύλος των ταινιών χαμηλού προϋπολογισμού Ρότζερ Κόρμαν. Επίσης στην ταινία εμφανίζεται και ο Ρικ Ντιν ο οποίος έχει παίξει και στο Καρνόσαυρος 2: Οι Ράπτορες Επιτίθενται.

Η ταινία έκανε πρεμιέρα στη Γερμανία το Νοέμβριο του 1996, αλλά δεν είχε κάνει πρεμιέρα στην Αμερική μέχρι τον Ιανουάριο του 1997, αν και το DVD είχε ήδη κυκλοφορήσει.

Σύμφωνα με το εξώφυλλο του DVD της ταινίας, η ταινία κέρδισε το βραβείο Golden Scroll από την Ακαδημία Επιστημονικής Φαντασίας, Φαντασίας & Τρόμου.

## Κυκλοφορία
Μέχρι σήμερα, η ταινία παραμένει διαθέσιμη σε DVD στην Αμερική και το Ηνωμένο Βασίλειο. Η ταινία είναι διαθέσιμη σε μονό DVD από τη New Horizons, καθώς και στην τριπλή κατεργημένη συλλογή *The Carnosaur Collection* που περιέχει και τις τρεις ταινίες της σειράς. Η ταινία είναι η μόνη από την τριλογία που κυκλοφόρησε σε DVD στο Ηνωμένο Βασίλειο. Ο τίτλος της ταινίας στο Ηνωμένο Βασίλειο είναι *Primal Species*.

## Υποδοχή
Όπως και οι δύο προηγούμενες η ταινία γνώρισε αρνητικές κριτικές και θεωρείται και η χειρότερη της σειράς. Στο IMDb έχει μια βαθμολογία των 2,8 και στο Rotten Tomatoes έχει μια βαθμολογία χρηστών 27%. Η Σάντρα Μπρέναν του Allmovie έδωσε βαθμολογία ενάμισι αστέρια από πέντε, γράφοντας "Η τρίτη ταινία της αιματηρής σειράς με τους μεταλλαγμένους δεινόσαυρους που σπέρνουν τον πανικό, η δράση αρχίζει όταν τρομοκράτες καταλαμβάνουν ένα φορτίο που νομίζουν ότι περιέχει πολύτιμα αντικείμενα. Άλλα το φορτίο αποδεικνύεται ότι περιέχει μεταλλαγμένες σαύρες και φίλε είναι πεινασμένες".

## Εξωτερικοί Σύνδεσμοι
*Carnosaur 3: Primal Species στο Rotten Tomatoes
*Carnosaur 3: Primal Species στο Allmovie

Κατηγορία:Αμερικανικές ταινίες της δεκαετίας 1990
Κατηγορία:Ταινίες τρόμου
Κατηγορία:Ταινίες επιστημονικής φαντασίας
Κατηγορία:Ταινίες του 1996
Κατηγορία:Αγγλόφωνες ταινίες
Κατηγορία:Ταινίες χαμηλού προϋπολογισμού
Φαράγγι Χαυγά

Με την ονομασία **Χαυγάς**, μπορούν να αναφέρονται τα εξής φαράγγια στον νομό Λασιθίου:

*Φαράγγι Χαυγά Καβουσίου Λασιθίου ()
*Φαράγγι Χαυγά Πλάκας Λασιθίου ()
*Φαράγγι Χαυγά Οροπεδίου Λασιθίου ()
*Φαράγγι Χαυγά Καλαμαύκας Λασιθίου ()

## Δείτε επίσης
*Χαυγάς Λασιθίου, οικισμός στον νομό Λασιθίου πλησίον του φαραγγιού Χαυγά Πλάκας
*Φαράγγι του Χα, φαράγγι επίσης στον νομό Λασιθίου
Κλέος

Η λέξη **κλέος** συχνά μεταφράζεται ως «φήμη» ή «δόξα». Σχετίζεται με τη λέξη «ακούω» και συχνά υπονοεί την ερμηνεία «τι λένε οι άλλοι για σένα». Ένας Έλληνας ήρωας κερδίζει κλέος πραγματοποιώντας μεγάλες και σημαντικές πράξεις, ενώ σε αρκετές περιπτώσεις το επιτυγχάνει μέσα από τον ίδιο του τον θάνατο.

Το κλέος μεταφέρεται από γενιά σε γενιά, από τον πατέρα στον γιο. Ο γιος με τη σειρά του είναι υπεύθυνος για να διατηρήσει και να συνεχίσει να ‘χτίζει’ πάνω στην δόξα του πατέρα του. Αυτός είναι και ο λόγος που η Πηνελόπη απώθησε τους μνηστήρες για τόσο μεγάλο διάστημα καθώς και μία αιτιολογία που η Μήδεια σκότωσε τα παιδιά της, καθώς προσπαθούσε να μειώσει το κλέος του Ιάσονα.

Το κλέος είναι ένα ζήτημα που συναντάται συχνά στα έπη του Ομήρου. Πιο συγκεκριμένα, στην Οδύσσεια (που αναφέρεται στην δεκαετή αναζήτηση του νόστου του Οδυσσέα) βασικό παράδειγμα αποτελεί η περίπτωση του Οδυσσέα και του γιου του Τηλέμαχου, με τον τελευταίο να ανησυχεί πως ο πατέρας του μπορεί να βίωσε έναν αξιολύπητο θάνατο στην θάλασσα αντί για έναν ευυπόληπτο θάνατο πάνω στην μάχη. Αντίστοιχα η Ιλιάδα αναφέρεται στο να κερδίσεις το απόλυτο κλέος στα πεδία μάχης της Τροίας. Αρκετές φορές το κλέος συνδέεται και με το αίσθημα της ντροπής.

## Ετυμολογία
Η ελληνική λέξη κλέος προέρχεται από τον Πρώτο-Ινδο-Ευρωπαϊκό όρο ‘klewos’ ο οποίος εξέφραζε μία παρόμοια ιδέα στην Πρώτο-Ινδο-Ευρωπαϊκή κοινωνία. Οι κάτοικοι αυτής της κοινωνίας δεν ήταν οικείοι με την έννοια της συνέχισης της ζωής μετά θάνατον, οπότε θεωρούσαν πως ένας θα μπορούσε να ελπίζει για κλέος όσο είναι εν ζωή. Όπως ο Bruce Lincoln σημειώνει «Σε ένα σύμπαν όπου απρόσωπα θέματα κατάφεραν να παραμείνουν για πάντα αλλά ο προσωπικός εαυτός χάθηκε με τον θάνατο, το περισσότερο που θα μπορούσε να επιβιώσει από αυτόν είναι ένας θρύλος, μία φήμη. Για αυτό τον λόγο το άτομο που λαχταρούσε αθανασία - μία κατάσταση που συναντάται μόνο στους θεούς ή σε αυτούς που είναι ασυμβίβαστοι στην ανθρώπινη φύση – ήταν απόλυτα εξαρτώμενο στην ποίηση».

## Πλάτων
Ο Έλληνας φιλόσοφος Πλάτων, σε έναν διάλογο που αναφέρεται στην αγάπη από το έργο του το *[[Συμπόσιο (Πλατωνικός διάλογος)|Συμπόσιο]]*, κάνει μία παρέκβαση στο θέμα της φήμης και της δόξας. Σε αυτό το κομμάτι του έργου ασχολείται με τον διάλογο ανάμεσα στο Σωκράτη και την Διοτίμα. Πιο συγκεκριμένα, εξηγεί πως οι άνδρες αναζητούν τρόπους για να επιτύχουν κάποιο επίπεδο αθανασίας. Εν συνεχεία, αναφέρει πως η αγάπη για φήμη και δόξα είναι πολύ δυνατή και οι άνδρες προκειμένου να την αποκτήσουν, είναι διατεθειμένοι να κάνουν τις μεγαλύτερες θυσίες, ακόμη και με κόστος την ίδια τους τη ζωή. Στη συνέχεια, κάνει συγκεκριμένες αναφορές στην Άλκηστη που πέθανε για να σώσει τον Αδμητό ή στον Αχιλλέα που εκδικήθηκε για τον Πάτροκλο, σαν παραδείγματα ηρώων που βρίσκονταν στην αναζήτηση αθάνατης φήμης

## Παραπομπές
.

Κατηγορία:Πολιτισμός στην αρχαία Ελλάδα
Κατηγορία:Οδύσσεια
Κατηγορία:Ιλιάδα
Κατηγορία:Αρχαία ελληνική γλώσσα
Μούμο (φυλή του Αφγανιστάν)

Οι **Μούμο** (επίσης γνωστοί ως **Μουμάν**, προηγουμένως γνωστοί επίσης ως **Καφίρηδες του Μαντουγκάλ**) είναι φυλή στο Αφγανιστάν, που ζει κυρίως στην κοιλάδα Μπασγκάλ, με επίκεντρο το χωριό Μπαγκαλγκρόμ. Η γλώσσα τους είναι η Μουμβίρι, διάλεκτος της γλώσσας Καμκαταβίρι.

## Παραπομπές


Κατηγορία:Φυλές του Αφγανιστάν
Στεφάν Μαλαρμέ

Ο **Στεφάν Μαλλαρμέ** (γαλλικά: *Stéphane Mallarmé*, γεννημένος ***Ετιέν Μαλλαρμέ***, 18 Μαρτίου 1842 – 9 Σεπτεμβρίου 1898) ήταν Γάλλος συμβολιστής ποιητής και κριτικός. Το έργο του επηρέασε αρκετές επαναστατικές σχολές τέχνης των αρχών του 20ού αιώνα, όπως ο κυβισμός, ο φουτουρισμός, ο ντανταϊσμός και ο σουρρεαλισμός.

Γεννήθηκε στο Παρίσι το 1842. Δούλευε από το 1863 ως καθηγητής αγγλικών σε λύκεια, αρχικά στην επαρχία και έπειτα στο Παρίσι. Γνώρισε άλλους συγγραφείς όπως ο Πωλ Βερλαίν, ο Εμίλ Ζολά και καλλιτέχνες όπως ο Εντουάρ Μανέ, ο οποίος ζωγράφισε ένα πορτραίτο του το 1876. Έζησε σε σχετική πτώχεια, ενώ ούτε η οικογενειακή ζωή του ήταν ευχάριστη. Έγινε γνωστός όταν ο Βερλαίν τον συμπεριέλαβε, μαζί με τον Ρεμπώ και τον Κορμπιέρ στο δοκίμιό του *Οι καταραμένοι ποιητές* (Les Poètes maudits, 1883). Πέθανε το 1898, σε ηλικία 56 ετών, στο Βαλβέν, κοντά στο Φονταινεμπλώ.

Το έργο του επηρεάστηκε από *[[τα Άνθη του Κακού]]*, του Σαρλ Μπωντλαίρ, και τους Παρνασσιστές. Τα πιο διάσημα έργα του είναι τα: *Το απόγευμα ενός [[Φαύνος|φαύνου]]* (*L’ apres midi d’ un faune*, 1865-1876), το οποίο μελοποιήθηκε από τον Ντεμπυσσί, η *Ηρωδιάδα* (*Herodiade*, 1864-1887) και *Ο Ίγκιτουρ ή Η τρέλα του Ελβενόν* (*Igitur*, δημοσιεύθηκε το 1925). Επίσης, μετέφρασε το ''Κοράκι'' του Έντγκαρ Άλλαν Πόε.

Αυτό το λήμμα που σχετίζεται με τη βιογραφία ενός προσώπου χρειάζεται επέκταση. Βοηθήστε τη Βικιπαίδεια επεκτείνοντάς το!.

## Παραπομπές


κατηγορία:Γάλλοι ποιητές
κατηγορία:Συμβολιστές ποιητές
Γεώργιος Π. Μπούμπουλης

Ο **Γεώργιος Π. Μπούμπουλης**  (1882 - 1944) ήταν Έλληνας αξιωματικός του Ναυτικού. 

## Βιογραφία
Γεννήθηκε στις Σπέτσες και ήταν γιος του Παντελή Μπούμπουλη, αξιωματικού του Πολεμικού Ναυτικού, πολιτικού και μέλους της οικογένειας Μπούμπουλη. Αποφοίτησε από τη Σχολή Ναυτικών Δοκίμων και έφτασε μέχρι τον βαθμό του υποναυάρχου. Σημειώνεται ότι στο Μητρώο της Βουλής αναφέρεται εσφαλμένα ο Γεώργιος Ν. Μπούμπουλης ότι εξελέγη το 1890. Προφανώς εννοεί άλλον Γεώργιο Μπούμπουλη, γιατί είναι αδύνατον να είχε εκλεγεί βουλευτής σε ηλικία 8 ετών.  Στην κυβέρνηση Πάγκαλου ήταν υπουργός Εθνικής Οικονομίας και προσωρινά Δικαιοσύνης από τις 26 Ιουνίου 1925 ως τις 31 Οκτωβρίου της ίδιας χρονιάς. Εκτελέστηκε το 1944 στο Πρώτο Νεκροταφείο Αθηνών. 

## Παραπομπές


Κατηγορία:Έλληνες αξιωματικοί του Πολεμικού Ναυτικού
Κατηγορία:Έλληνες υπουργοί Εθνικής Οικονομίας
Κατηγορία:Έλληνες υπουργοί Δικαιοσύνης
Μενέλαος Αλεξανδράκης

Ο **Μενέλαος Αλεξανδράκης** του Δημητρίου (1915 - 30 Δεκεμβρίου 2000) ήταν Έλληνας διπλωμάτης και συγγραφέας.

## Βιογραφία
Γεννήθηκε στην Αθήνα το 1915. Έκανε σπουδές Νομικών και Πολιτικών Επιστημών στο Πανεπιστήμιο των Αθηνών με ειδίκευση στο Διεθνές Δίκαιο. Εκτός από τη Λευκωσία και την Ουάσινγκτον, υπέγραψε ως πρεσβευτής στο Σαν Φρανσίσκο, στην Αλεξάνδρεια και στη Βιέννη. Από το 1964 ως το 1970 υπηρέτησε ως πρεσβευτής στη Λευκωσία. Από το 1974 ως το 1979 ήταν πρεσβευτής στις ΗΠΑ.

Απεβίωσε στις 30 Δεκεμβρίου 2000. Ήταν παντρεμένος, με 2 γιους.

## Έργα
*"Το Κυπριακό (1950-1974): Μία ενδοσκόπηση", Ελληνική Ευρωεκδοτική 1995 (από κοινού με τους Β. Θεοδωρόπουλο και Ευ. Λαγάκο)
*"Για ελευθερία και δικαιοσύνη - Ελληνική Επανάσταση, Μακρυγιάννης, Αρκάδι", Ελληνικός Πνευματικός Όμιλος Κύπρου, Λευκωσία Ι 967.

## Παραπομπές


Κατηγορία:Έλληνες διπλωμάτες